BSM เศร้า Q2/58 พลิกขาดทุน 1.10 ลบ.
BSM เศร้า Q2/58 ขาดทุน 1.10 ลบ. จากมีกำไร 8.41 ลบ. เมื่อปีก่อน หลังกำไรขั้นต้นลด-ค่าใช้จ่ายในการขายและบริหารเพิ่ม ขณะที่ช่วง 6 เดือนแรกมีกำไร 5.69 ลบ. ลดลง 55% จาก 12.64 ลบ. เมื่อปีก่อน
13 ส.ค. 2558

บริษัท บิวเดอสมาร์ท จำกัด (มหาชน) หรือ BSM รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (งบการเงินรวม) มีผลขาดทุนสุทธิ 1.10ล้านบาท หรือขาดทุน 0.00บาทต่อหุ้น จากช่วงเดียวกันของปีก่อนที่มีกำไรสุทธิ 8.41ล้านบาท หรือมีกำไรสุทธิ 0.01บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 5.69 ล้านบาท หรือ 0.00 บาทต่อหุ้น ลดลง 55% จากช่วงเดียวกันของปีก่อนที่มีกำไรสุทธิ 12.64ล้านบาท หรือ 0.01บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากบริษัทมีกําไรขั้นต้นลดลงและมีค่าใช้จ่ายในการขายและบริหารสูงขึ้น